**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 17/11/2021**

**Αριθμ. Πρωτ.: 21689**

**ΑΠΟΣΠΑΣΜΑ**

**Από το πρακτικό της αριθμ. 35ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 309**

**Αποδοχή δωρεάς ενός οικοπέδου μετά της εντός αυτού οικοδομής, που βρίσκεται εντός της πόλης Λιβαδειάς , ιδιοκτησίας Γεωργίου Κουτσούρη.**

Στη Λιβαδειά σήμερα 16η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 21381/12-11-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 .Παπαϊωάννου Λουκάς

2. Καλογρηάς Αθανάσιος

3. Νταντούμη Ιωάννα

4. Καράβα Χρυσοβαλάντου - Βασιλική Αν και είχε νόμιμα προσκληθεί

5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος

Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

Ενημέρωσε το σώμα ότι κατατέθηκε το υπ΄αριθμ. πρωτ. 21516/16-11-2021 έγγραφο της Δ/νσης Διοικητικών Υπηρεσιών του Δήμου Λεβαδέων με θέμα: « Αποδοχή δωρεάς ενός οικοπέδου μετά της εντός αυτού οικοδομής, που βρίσκεται εντός της πόλης Λιβαδειάς , ιδιοκτησίας Γεωργίου Κουτσούρη» και ζήτησε την συζήτησή του εκτός ημερήσιας διάταξης ως κατεπείγον .

Το κατεπείγον του θέματος έγκειται στο γεγονός ότι πρέπει να δρομολογηθούν οι διαδικασίες σύναψης συμβολαίου και διεκδίκησης χρηματοδότησης του Δήμου για την επίτευξη του σκοπού της Δωρεάς του κ. Γεωργίου Κουτσούρη , ήτοι την κατασκευή Βρεφονηπιακών Σταθμών.

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 21516/16-11-2021 έγγραφο της Δ/νσης Διοικητικών Υπηρεσιών στο οποίο αναφέρονται τα παρακάτω:

*Ο κ. Γεώργιος Κουτσούρης στην από 26 Οκτωβρίου 2021 ( αρ.πρωτ. 20285/26.10.2021 ) επιστολή του προς τον Δήμο Λεβαδέων , αναφέρει τα κάτωθι :*

*« Αξιότιμοι κύριοι ,*

*Δια της παρούσης θα ήθελα να υποβάλω προς τον* ***Δήμο Λεβαδέων πρόταση προς σύναψη συμβάσεως δωρεάς εν ζωή*** *με αντικείμενο το υπό ΚΑΕΚ 070421144002 ακίνητο , κυριότητάς μου .Συγκεκριμένα πρόκειται περί ενός* ***οικοπέδου μετά της εντός αυτού οικοδομής ,****εκτάσεως του οικοπέδου , κατά τον τίτλο κτήσεως μέτρων τετραγωνικών τετρακοσίων τριάντα οκτώ και σαράντα εννέα εκατοστών ( μ2 438,49) το οποίο ευρίσκεται* ***εντός της πόλεως Λιβαδειάς*** *και εντός του εγκεκριμένου σχεδίου πόλεως της πόλης αυτής , στη θέση Λειβαδάκι και επί της συμβολής των δημοτικών* ***οδών Αρίωνος και Κάλβου 10*** *.* ***Σκοπός*** *της δωρεάς* ***και όρος*** *της συναφθησόμενης σύμβασης θα είναι το δωρηθησόμενο ακίνητο* ***να χρησιμοποιηθεί******ως βρεφονηπιακός σταθμός και χώρος νηπιαγωγείου.***

*Παρακαλώ , όπως αποδεχθείτε την πρότασή μου και συμπράξετε μαζί μου στην υπογραφή και εκτέλεση της σχετικής σύμβασης*

*Μετά τιμής*

*Γεώργιος Κουτσούρης»*

*Το ως άνω περιγραφόμενο οικόπεδο μετά της εντός αυτού διωρόφου οικοδομής μεθ΄ υπογείου*  ***,*** *εκτάσεως του οικοπέδου , κατά τον τίτλο κτήσεως μέτρων τετραγωνικών τετρακοσίων τριάντα οκτώ και σαράντα εννέα εκατοστών ( μ2 438,49) αποτελεί ιδιοκτησία του κ. Γεωργίου Αναστασίου και της Μαρίας Κουτσούρης , ιατρού , σύμφωνα με το αριθμ 15.020 /27 Φεβρουαρίου 1971 Συμβόλαιο του Συμβολαιογράφου Αθανασίου Μεγάλου , το οποίο έχει μεταγραφεί νόμιμα στο υποθηκοφυλακείο Λιβαδειάς στον τόμο 280 και αριθμό 34087 , και το οποίο οικόπεδο σύμφωνα με την κτηματογράφηση είναι 495 μ2 .*

*Η Οικονομική Επιτροπή σύμφωνα με τις διατάξεις του άρθρου 72 του Ν. 3852/2010 , όπως αντικαταστάθηκε με το άρθρο 3 του Ν. 4623/2019 και αντικαταστάθηκε εκ νέου με το άρθρο 40 του Ν. 4735/2020 παράγραφο 1ιε΄ , εδάφιο ιστ΄ «Αποφασίζει για την αποδοχή κληρονομιών, κληροδοσιών και δωρεών προς τον Δήμο»*

*Κατόπιν των ανωτέρω καλείται η Οικονομική Επιτροπή να αποφασίσει :*

*Α) Για την αποδοχή της δωρεάς κατά πλήρες δικαίωμα κυριότητας του υπό ΚΑΕΚ 070421144002 ακινήτου , ήτοι ενός οικοπέδου μετά της εντός αυτού διωρόφου οικοδομής μεθ ΄υπογείου ,εκτάσεως του οικοπέδου , κατά τον τίτλο κτήσεως μέτρων τετραγωνικών τετρακοσίων τριάντα οκτώ και σαράντα εννέα εκατοστών ( μ2 438,49) και σύμφωνα με την κτηματογράφηση 495 μ2 , το οποίο ευρίσκεται εντός της πόλεως Λιβαδειάς και εντός του εγκεκριμένου σχεδίου πόλεως της πόλης αυτής , στη θέση Λειβαδάκι και επί της συμβολής των δημοτικών οδών Αρίωνος και Κάλβου 10 με σκοπό και όρο να χρησιμοποιηθεί ως βρεφονηπιακός σταθμός και χώρος νηπιαγωγείου.*

*Β) Να εκφράσει εγγράφως τις θερμές ευχαριστίες στο πρόσωπο του κ. Γεωργίου Κουτσούρη για τη Δωρεά και την Ευεργεσία του προς το Δήμο Λεβαδέων .*

*Γ) Να τοποθετηθεί πινακίδα στην πρόσοψη του κτιρίου όταν επιτευχθεί ο σκοπός της δωρεάς που να αναγράφει τη δωρεά , το όνομα του δωρητή και το έτος της δωρεάς*

*Δ) Να εξουσιοδοτήσει τον Δήμαρχο Λεβαδέων να εκπροσωπήσει τον Δήμο Λεβαδέων κατά τη σύνταξη του συμβολαίου δωρεάς εν ζωή , να υπογράψει το δωρητήριο συμβόλαιο και οποιοδήποτε άλλο έγγραφο χρειαστεί για την ολοκλήρωση της διαδικασίας δωρεάς ενώπιον οποιασδήποτε δημόσιας υπηρεσίας .*

Η Οικονομική Επιτροπή λαμβάνοντας υπόψη :

- Το με αριθ. Πρωτ. 21516/16-11-2021 έγγραφο της Δ/νσης Διοικητικών Υπηρεσιών

-Την από 26 Οκτωβρίου 2021 ( αρ.πρωτ. 20285/26.10.2021 ) επιστολή του κ. Κουτσούρη Γεωργίου προς τον Δήμο Λεβαδέων

- Τις διατάξεις του άρθρου 72 του Ν. 3852/2010 , όπως αντικαταστάθηκε με το άρθρο 3 του Ν. 4623/2019 και αντικαταστάθηκε εκ νέου με το άρθρο 40 του Ν. 4735/2020 παράγραφο 1ιε΄ , εδάφιο ιστ΄ «Αποφασίζει για την αποδοχή κληρονομιών, κληροδοσιών και δωρεών προς τον Δήμο»

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α)Την αποδοχή της δωρεάς κατά πλήρες δικαίωμα κυριότητας του υπό ΚΑΕΚ 070421144002 ακινήτου , ήτοι ενός οικοπέδου μετά της εντός αυτού διωρόφου οικοδομής μεθ ΄υπογείου ,εκτάσεως του οικοπέδου , κατά τον τίτλο κτήσεως μέτρων τετραγωνικών τετρακοσίων τριάντα οκτώ και σαράντα εννέα εκατοστών ( μ2 438,49) και σύμφωνα με την κτηματογράφηση 495 μ2 , το οποίο ευρίσκεται εντός της πόλεως Λιβαδειάς και εντός του εγκεκριμένου σχεδίου πόλεως της πόλης αυτής , στη θέση Λειβαδάκι και επί της συμβολής των δημοτικών οδών Αρίωνος και Κάλβου 10 με σκοπό και όρο να χρησιμοποιηθεί ως βρεφονηπιακός σταθμός και χώρος νηπιαγωγείου.

Β) Να εκφράσει εγγράφως τις θερμές ευχαριστίες στο πρόσωπο του κ. Γεωργίου Κουτσούρη για τη Δωρεά και την Ευεργεσία του προς το Δήμο Λεβαδέων .

Γ)Την τοποθέτηση πινακίδας στην πρόσοψη του κτιρίου όταν επιτευχθεί ο σκοπός της δωρεάς που να αναγράφει τη δωρεά , το όνομα της συζύγου του δωρητή και το έτος της δωρεάς

Δ)Εξουσιοδοτεί τον Δήμαρχο Λεβαδέων να εκπροσωπήσει τον Δήμο Λεβαδέων κατά τη σύνταξη του συμβολαίου δωρεάς εν ζωή , να υπογράψει το δωρητήριο συμβόλαιο και οποιοδήποτε άλλο έγγραφο χρειαστεί για την ολοκλήρωση της διαδικασίας δωρεάς ενώπιον οποιασδήποτε δημόσιας υπηρεσίας

**Η απόφαση πήρε αριθμό 309/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 17-11-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Καλογρηάς Αθανάσιος

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος

7.Καραμάνης Δημήτριος